Tantárgy: Hit- és erkölcstan

Oktató: Paulics Piroska

Osztály: 6.B.

Dátum: 2020. március 19.

Cím: Szent Rita, a lehetetlen dolgok szentje

Kedves Tanulók!

:( Már most hiányzik a személyesség! Olyan fura hogy a nagy fehér lapnak írom a levelet!

Kívánom Nektek és családjaitoknak, hogy a jó Isten őrizzen meg Benneteket a jóban, és sikerüljön mindannyiunknak megugrani az új kihívásokat! Hiszem, hogy a nehéz helyzetek is a javunkra válnak! <3 Imával gondolok Rátok: Piroska néni

Leírás:

1. Mondd el ezt az imát, amit a Szentatya, Ferenc pápa a járvány idejére fogalmazott meg:

<https://www.magyarkurir.hu/hirek/o-maria-rad-bizzuk-magunkat-ferenc-papa-felajanlo-imaja-jarvany-idejen>

Ó, Mária, te mindig az üdvösség és a remény jeleként ragyogsz utunkon.

Rád bízzuk magunkat, betegek Egészsége, aki hitedben szilárdan kitartva a kereszt alatt osztoztál Jézus fájdalmában.

Római nép Üdvössége, te tudod, mire van szükségünk, és biztosak vagyunk, hogy gondoskodni fogsz arról, hogy mint a galileai Kánában visszatérhessen az öröm és az ünneplés a mostani megpróbáltatások után.

Isteni Szeretet anyja, segíts, hogy felismerjük és elfogadjuk az Atya akaratát, és megtegyük, amit Jézus mond majd nekünk, aki magára vette szenvedéseinket és fájdalmunkat, hogy a kereszt által elvezessen bennünket a feltámadás örömére. Ámen.

Oltalmad alá futunk, Istennek Szent Szülője, könyörgésünket meg ne vesd szükségünk idején, hanem oltalmazz meg minket minden veszedelemtől, ó, dicsőséges és áldott Szűz!

1. Azért Szent Ritát választottam erre a hétre, mert az ő korában is sok betegséggel, járvánnyal küzdött az emberiség (XIV. század)

Olvasd el a tankönyv 136-137. oldalán az életét, **vagy** nézd meg a róla készült filmet, **ha sok időd van XD**

1. rész: <https://videa.hu/videok/film-animacio/szent-rita-1.-resz-dxkOvQnMZUo5T5fX>
2. rész: <https://videa.hu/videok/film-animacio/szent-rita-2.-resz-jkTxMO3K7RhLN2CA>
3. Feladatok:
* Tk. 136. oldal: Töltsd ki Szent Rita névjegykártyáját az internet segítségével!
* Válaszolj az alábbi kérdésekre:

1. Mi az, amit nem tudsz elviselni?

2. Milyen viselkedés nehéz a számodra?

3. Mit teszel, amikor ilyennel találkozol?

1. Milyen betegségekkel kellett szembenézni Szent Rita korában?
2. Milyen lelki betegségekkel szemben vette fel szentünk a harcot? (min. 5 dolgot írj)
3. Milyen „lehetetlen” dolgokat sikerült Ritának megtenni az ima segítségével?

(min. 5 dolgot írj)

1. Oldd meg a 137. oldalon lévő két szórejtvényt!
2. Erénygyakorlat:

A szeretet minden akadályt képes legyőzni. Törekedj a héten arra, hogy ezt ki is mutasd!

Az még számomra is kérdés, hogy a válaszokat hogyan kapom meg, illetve hogyan tudtok kérdezni, de az iskolával együttműködve dolgozunk a megoldáson: valószínű a google classroom segítségével fogjuk ezt megtenni.

Addig is jó munkát kívánok!